**Жамбыл облыстықкәсіподақұйымында сала қызметкерлерініңқұқықтары мен заңдымүдделерінқорғаужөніндегіжұмысжағдайытуралы**

**АҚПАРАТ**

Барлық деңгейлердегі кәсіподақ органдарының қызметіндегі басымды бағыт кәсіподақ мүшелерін құқықтық қорғау және солай болып қалады. Бұл бағытты дамытуда Жамбыл облыстық кәсіподақ ұйымы үлкен жұмыс атқарды: 2010 жылы кәсіподақтық құқықтық еңбек инспекция құрылды, оның негізгі мақсаты еңбек заңнамасын орындауға тиісті қоғамдық бақылау және кәсіподақ мүшелерін тегін заңгерлік қызметпен толық қамтамасыз етуді жүзеге асыру болып табылады.

Жамбыл облыстық кәсіподақ ұйымы құқықтық қызметінің жұмыс уақыты мен нәтижелері оны құрудың қаншалықты уақытында және қажет болғанын көрсетеді. Біз құқықтық қызметтердіңтікелей адамдарға жақын, тұрақты байланыста болуына және барлық түскен өтініштер мен арыздарға дер кезінде жауап беруіне қол жеткіздік. Әрбір кәсіподақ мүшесінің тек еңбек қатынастарына ғана емес, сондай-ақ қызметкерлердің түрлі өмір жағдайларында туындайтын өзге де мәселелерге қатысты тегін заңгерлік көмек алуы үшін мүмкіндіктер жасалған.

Қазіргі уақытта біздің құрған Жамбыл облыстық кәсіподақ ұйымының құқықтық қызметі кәсіподақ ұйымының ең талап етілген құрылымы болып табылады, өйткені штаттық кәсіподақтық құқықтық еңбек инспекторларының институтын іс-әрекетке енгізе отырып, біз кәсіподақ пен оның мүшелерін құқықтық қорғау жөніндегі жұмысты сапалы жаңа деңгейге көтердік.

Штаттық құқықтық инспекция институтын құру барысында біз жеткілікті тиімді жүйені құра білдік. Жамбыл облыстық кәсіподақ ұйымында қазіргі таңда тиісті заңгерлік білімдері және білім саласында қажетті жұмыс тәжірибесі бар 14 штаттық заңгер жұмыс жасайды. Аталған заңгерлер тікелей жергілікті жерлерде біздің мүшелеріміздің құқықтары мен заңды мүдделерін қорғаумен айналысып,облысымыздың әрбір ауданында және Тараз қаласында жұмыс жасайды.

Біліктіліктерін арттыру мақсатында инспекторлар үшін облыстық оқу орталығының базасында оқыту семинарлары, сондай-ақ Астана, Алматы және Қазақстан Республикасының басқа да қалаларында көшпелі семинарлар өткізіледі. Мұндай семинарлар мен кездесулерде оқудан басқа, инспекторлар өз аймақтарындағы маңызды мәселелерді талқылап, тексерулер жүргізу, проблемалық мәселелер мен сот істерін шешу жөнінде тәжірибе алмасады, ҚР заңнамасымен реттелмеген күрделі және заңға қайшы мәселелерді талқылайды.

Құқықтық қызмет ҚР еңбек кодексінің, ҚР «Кәсіподақтар туралы» Заңының, құқықтық еңбек инспекциясының Ережелері және «Жамбыл облыстық әкімдігінің білім басқармасы» МКБ және «Қазақстандық салалық білім және ғылым қызметкерлері кәсіподағының Жамбыл облыстық ұйымы» ҚБ арасындағы 2015-2017 жылдарға арналған әлеуметтік әріптестік туралы Келісім негізінде жүзеге асырылады.

2010 жылдың сәуір айы- құқықтық инспекцияны ұйымдастыру кезінен 2017 жылдың қыркүйегі аралығында құқықтық қызмет заңгерлері 2778 тексеру жүргізіп, тексеру барысында 11535 еңбек заңнамасын бұзушылық анықталды. Анықталған барлық бұзушылықтар бойынша ұйым басшыларына оларды жою жөнінде жазбаша ұсыныстар жіберіледі. Аталған ұсыныстардың орындалуы тексеру объектісінен жауап алумен бақылауға алынады. Инспекция тек жоспарлы тексерулерді ғана емес, сонымен қатар азаматтардың және заңды тұлғалардың өтініштерін қараумен және шешумен байланысты да тексерулерді жүзеге асырады.

Құқықтық инспекцияның кәсіподақ мүшелерін еңбек және әлеуметтік қорғау мәселелері бойынша кәсіподақ мүшелеріне тегін кеңес беру арқылы заңгерлік қорғау жөніндегі қызметін ерекше атап өткен жөн. Құқықтың қызметтің нәтижелі жұмысына байланысты біздің сала қызметкерлерінің –біздің кәсіподақ мүшелерінің құқықтық санасы артады. Жыл сайын еңбек қатынастарын ресімдеуге, еңбекақы төлеуге, жұмыс уақыты мен тынығу уақытына, біліктілік талаптарына сәйкес аттестаттауға қатысты және т.б. мәселелер бойынша еңбек құқықтарын бұзушылық фактілері бойынша жазбаша арыздармен келушілер саны көбеюде.

Тікелей инспекцияға аталған мерзімде кәсіподақ мүшелерінен 3148 жазбаша өтініш түсті, жеке қабылдауда 12000 адам шамасында қабылданды. Ағымдағы мерзімде инспекция 22199 заңгерлік қызмет көрсетті, оның ішінде жеке қабылдауда, телефон бойынша, интернетте және БАҚ-та 2930 жазбаша түсіндірме және 19182 жазбаша кеңес берілді.

Көп жағдайда проблемалық мәселелер Қазақстан Республикасының қолданыстағы заңнамасына сілтеме бере отырып, аталған өтініштерге дәлелді жазбаша жауаптар бергеннен кейін шешіледі. Қалған жағдайларда, құқықтық инспекцияның дәлелдерімен жұмыс беруші келіспесе, проблемалық мәселелер тиісті уәкілетті білім беру органдарының деңгейінде келіссөздер барысында, немесе мемлекеттік бақылау және қадағалау органдарын тарта отырып шешіледі.Ал ең ақырғы жағдайда – құқықтық инспекция заңгерлері оң шешім қабылдамаған кезде, проблемалық мәселелерді оңынан шешуге дейін барлық инстанцияларда әрі қарай өкілеттік етумен сот органдарына талап арыздары әзірленеді.

Жеті жыл қызмет ішінде заң қызметкерлері құқықтық тақырыпқа 564 семинар өткізіп, 647 дәрістер мен баяндамалар оқылды, бұқаралық ақпарат құралдары – аудандық, облыстық және республикалық газеттер беттерінде 140 материал жарияланды. Өзекті құқықтық мәселелер бойынша жүйелі түрде салалық «Еңбекші» газетіне кеңестер әзірленіп, Жамбыл облыстық кәсіподақ ұйымының кәсіподақ қызметі телевидениеде мерзімді көрсетіліп тұрады.

Сонымен қатар, сот органдарында жеке еңбек дауларын қарау процесінде, сондай-ақ өзге де мемлекеттік билік органдарында еңбек дауларын шешу барысында кәсіподақ мүшелеріне өкілдік ету тәжірибесі кеңейтілді.

Аталған мерзімде инспекция заңгерлерімен сотқа 67 материал әзірленді, 66 кәсіподақ мүшесіне түрлі инстанциядағы соттарға тегін өкілдік қамтамасыз етілді.

Құқықтық қызметтің белсенді әрекеттерінің нәтижесінде өткен 6 жылда 75 кәсіподақ мүшесіне қатысты жұмысқа қайта алу және заңсыз жұмыстан шығарудың алдын алды.

Кәсіподақ заңгерлері тікелей қатысқан соттарда, ерекше көпшілік істер бойынша шешімдер қызметкерлер мен кәсіподақтың пайдасына шешілді.

Жұмыс берушінің әрекеттерімен (әрекетсіздігімен) көптеген тұлғалардың құқықтары бұзылатын жағдай туындаған кезде, құқықтық инспекция кәсіподақ атынан талап арызын дайындап, сотқа береді. Есеп беру мерзімінде сала қызметкерлерінің бұзылған құқықтарын қорғау жөнінде соттарға кәсіподақ атынан 10 талап арызы берілді.

2016-2017 жылдары кәсіподақ атынан бүкіл аудан немесе білім беру ұйымының барлық ұжым қызметкерлерінің мүдделерін қозғайтын сала қызметкерлерінің құқықтары мен мүдделерін қорғау жөнінде сотқа 4 талап арыз берілді.

Сонымен қатар, біз көп жүгіне бермейтін ерекше процедуралардың бірі ретінде мемлекеттік еңбек инспекциясына және басқа да мемлекеттік органдарға тиісті жауап қайтару шаралары үшін материалдар жіберіледі. Ағымдағы мерзімде тиісті шара қолдану үшін шамамен 10 материал мемлекеттік инспекцияға, қадағалау органының ұсыныстарын тоқтату немесе жою туралы 5 материал прокуратураға және шашамен 40 материал шаралар мен шешімдер қабылдау үшін тиісті мемлекеттік органдарға жіберілді.

2013 жылы заң қызметі ҚР Бас прокуратурасы арқылы оқу жүктемесінің мөлшеріне қатысты білім беру жүйесі қызметкерлерінің құқықтарын шектейтін Тараз қаласы және Байзақ ауданы прокурорларының ұсыныстарын жоюға қол жеткізді.

2016 жылы Жамбыл облысының прокуратурасына, біздің ойымызша, кәсіподақ мүшелерінің құқықтарын бұзатын облыстың үш ауданының прокуратурасының ұсыныстары бойынша шағым түсірді. Олар қызметкерлердің кейбір біліктілік санаттарының сәйкес келмеу, педагог емес қызметкерлердің жұмыс берушінің есебінен мерзімді медициналық тексеруден өту, қазыналық кәсіпорын мекемелерінің қызметкерлерін сауықтыру жәрдемақысынан жеке табыс және әлеуметтік салықтарды ұстау, басқарушы қызметкерлерге ауылдық жердегі жұмысы үшін қосымша ақы тағайындау мәселелеріне қатысты болатын.

Шағым түсірілген ұсыныстар жойылмағанмен, өзінің болымды рөлін атқарғанын айта кеткен жөн, өйткені біз шағым түсірген мәселелер бойынша қадағалау органы ұсыныста көрсетілген кейбір ұсынымдардың орындалуын талап ете қоймады.

Мәмілеге келмейтін және уәкілетті (бақылау) органдар қызметкерлердің құқықтары мен заңды мүдделерін бұзатын қадағалау органының ұсыныстарын орындайтын жағдайларда, біз прокуратура ұсыныстарының негізінде орындалған уәкілетті органдардың сол әрекеттері мен актілеріне сот тәртібінде шағым түсіреміз.

Бұл дұрыс жол болды, өйткені барлық принципшіл келіспеушіліктер бойынша сот орындары біздің пайдамызға уәкілетті және бақылаушы органдардың актілерін жойып, олардың құқықтары мен заңды мүдделерін шектеу жөніндегі әрекеттерін заңсыз деп тапты.

Сонымен қатар, 2016 жылы Жамбыл облыстық кәсіподақ ұйымының бастамасы бойынша, облыс пен аудандардың жергілікті өкілетті және атқарушы органдарымен қатынас хаттары және келіссөздер нәтижесінде, азаматтық қызметшілер болып табылатын және ауылдық жерлерде жұмыс жасайтын, қалалық жердегі осындай қызметкерлермен салыстырғанда 25 пайызға көтерме лауазымдық айлық алуға құқылы білім беру саласындағы мамандар лауазымдарының Тізімдемесі жергілікті атқарушы билікпен қабылданбаған облыстың көптеген аудандарында, аталған Тізімдеме оған басқарушы қызметкерлерді қосқанда, барлық педагог қызметкерлерді қоса отырып қабылданды.

Ағымдағы жылы Жамбыл облыстық кәсіподақ ұйымы барлық аудандық әкімдіктер мен мәслихаттарға ауылдық жерлердің педагог қызметкерлеріне отын алуға және коммуналдық қызмет төлеміне әлеуметтік көмекке байланысты ақшалай төлем мөлшерін көбейту жөнінде хаттар жолдаған болатын. Қазіргі уақытта 2017 жылы кейбір аудандарда төлем мөлшерінің көбеюі туралы бірнеше жауаптар алынды, кейбіреулері ағымдағы жағдайды талдау нәтижелері бойынша келесі жылы көбейтуді қарастырып отыр.

Айтылғандарды түйіндей келе, Жамбыл облыстық кәсіподақ ұйымының біздің сала қызметкерлерінің құқықтарын қозғайтын туындаған проблемалық мәселелерді шешу кезінде мемлекеттік, қадағалау, бақылау, уәкілетті және сот органдарымен жүргізетін жұмысының дұрыс нәтижесін айта кеткен жөн.

2015 жылдан бастап салалық кәсіподаққызметкерлерге –кәсіподақ мүшелеріне құқықтық қызметтің құқық қорғау жұмысының барлық нысандары нәтижесінде сақталатын немесе қайтаратын ақшалай қаражаттардан тұратын (жалақы, қосымша ақылар мен үстеме ақылар, өтемақы және басқа да төлемдер) экономикалық нәтиже ретіндегі құқықтық қызметті бағалаудың жаңа жүйесін енгізді. Осыған байланысты инспекторлардың ай сайынғы, жартыжылдық және жылдық есептеріне кейбір түзетулер енгізілді.

Жамбыл облыстық ұйымы құқықтық қызметінің құқық қорғау қызметіндегі барлық бағыттары бойынша инспекторлардың есептерін талдау нәтижесінде, 2015 жылы аталған жүйені енгізгеннен кейін құқықтық қызметтің экономикалық нәтижесі 66 миллион теңгені құрағаны анықталды.

2016 жылдың нәтижесі бойынша құқықтық қызметтің экономикалық нәтижесі шамамен 43 миллион теңгені құрап отыр.

2017 жылдың 9 айында құқықтық қызметтің экономикалық нәтижесі шамамен 62 миллион теңгені құрады

Білікті және тегін құқықтық қызмет тек кәсіподақтың қорғау және өкілеттік функциясын жүзеге асырып, қызметкерлердің еңбек құқықтарын бұзушылықты жоюға септігін тигізіп қана қоймай, кәсіподақ мүшелігінің мықты ынталандыру факторы болып табылатыны белгілі.

ҚР жаңа Еңбек кодексі және еңбек ақы төлеудің жаңа жүйесі заңды күшіне енгізілгеннен кейін, құқықтық қызмет Жамбыл облыстық білім және ғылым қызметкерлерінің кәсіподақ ұйымы төрайымының басшылығымен бірге 2016 жылдың бірінші тоқсанында облысымыздың барлық аймақтарында активпен кездесу-семинарлар өткізді.Аталған кездесулерде білім беру ұйымдарының бірінші басшыларының, бастауыш кәсіподақ ұйымдары төрағалары мен жергілікті атқарушы және өкілетті билік өкілдерінің қатысуымен нақты мысалдар келтіре отырып, ҚР ЕК жаңа ережелері мен нормаларын және еңбек ақы төлеудің жаңа моделін түсіндіріп, әдістемелік материалдар таратты, сұрақтар мен жауаптар сағаты өткізілді.

Одан әрі аталған бағыттар бойынша жергілікті жерлерде түсіндірме жұмыстарын қалалық (аудандық) оқыту семинарларында, көшпелі жиналыстарда және тексерулер барысында кәсіподақ мүшелері үшін тиісті аудандардың құқықтық инспекторлары өткізді.

Сонымен қатар, жаңа нормативтік-құқықтық актілер тұрғысындаеңбек қатынастарын құқықтық реттеудің неғұрлым маңызды аспектілері бойынша Кәсіподақтың Жамбыл облыстық ұйымының әрбір аудандық (қалалық) комитеті өз аудандарында облыстық оқыту семинарларын өткізді. Аталған семинарларға тек тиісті аймақтың кәсіподақ мүшелері – білім беру ұйымдарының қызметкерлері ғана емес, сондай-ақ Жамбыл облыстық ұйым аппаратының активі, басқа аудандық (қалалық) комитеттердің төрағалары, құқықтық қызмет заңгерлері де қатысты.

Республикалық және аймақаралық деңгейлерде семинарлар өткізу жөніндегі болымды тәжірибені де айта кеткен жөн. 2017 жылдың сәуір айында Жамбыл облыстық ұйымның оқу орталығының базасында Қазақстандық салалық білім және ғылым қызметкерлері кәсіподағының мүшелік ұйымдарының құқықтық инспекторлары мен заңгерлері үшін екі күндік республикалық семинар өткізіліп, оның барысында Жамбыл облыстық заң қызметкерлері құқықтық қорғаудың негізгі бағыттары мен заң қызметінің жұмысын ұйымдастыру, еңбек заңнамасының орындалуына қоғамдық бақылауды қамтамасыз ету жөніндегі тәжірибелерімен бөлісті.

Сонымен қатар, құқықтық тақырып бойынша тәжірибе алмасу мақсатында, Жамбыл облыстық ұйымының оқу орталығы базасында Оңтүстік-Қазақстан облысынан келген әріптестермен семинар-кездесу және Жамбыл облысы Мерке ауданы «Мерке» шипажайының базасында Шығыс-Қазақстан облыстық ұйымының өкілдерімен семинар-кездесу өткізілді.

Біздің салалық «Еңбекші» газетінде 2016 жылдың басынан бері осы тақырып бойынша ҚР жаңа Еңбек кодексінің нормаларын, еңбек ақы төлеудің жаңа моделін түсіндіру және дұрыс қолдану, білім саласындағы азаматтық қызметшілер тізілімін қолдану жөнінде ауқымды мақалалар шығарылады.

Сондай-ақ, ҚР жаңа Еңбек кодексін және еңбек ақы төлеу жүйесін қабылдаумен байланысты, 2016 жылдың басынан бері әлеуметтік әріптестік актілеріне (Келісім және ұжымдық шарттар) өзгерістер мен толықтырулар енгізу жөнінде нақты жұмыс жүргізілді. Нәтижесінде, 2016 жылдың мамыр айында облыстық деңгейде Жамбыл облыстық кәсіподақ ұйымы мен Жамбыл облыстық әкімдігінің білім басқармасы арасында әлеуметтік әріптестік туралы Келісімге Қосымша келісім жасалды.

Ұжымдық шартқа осындай ұқсас қосымша келісімдер аудандық (қалалық) кәсіподақ комитеттері мен аудандық (қалалық) білім бөлімдерінің деңгейлерінде де жасалды. Жаңа еңбек ақы төлеу жүйесінде біздің пікірімізше төлеуге тиісті кейбір осыған дейінгі қолданыстағы қосымша ақыларды алып тастауға байланысты, біз тәрбиешілердің көмекшілеріне дезинфекциялаушы құралдармен жұмыс үшін қосымша ақы және әдістемелік, циклдық комиссияларды басқару үшін қосымша ақы белгілеуге қатысты өзгертулер енгізуге бастама жасадық.

Әлеуметтік әріптестік актілері арқылы зейнеткерлік жасқа жеткен қызметкерлердің оқу жылының аяғына дейін жұмыс жасауына келісе отырып, зейнеткерлік жасқа жеткен қызметкерлердің еңбек жағдайын арттырды және зейнеткерлермен еңбек шартын бұзуға байланысты төленетін өтемақылық төлемдер мөлшерін анықтады.

Біздің пікіріміз бойынша, қызметкерлердің жағдайының төмендеуіне себеп болған педагогикалық қызметкерлерді аттестаттаудың жаңа ережелерін қабылдаумен байланысты, біліктілік категориясын белгілі жағдайларда (уақытша еңбекке жарамсыздық, декреттік демалыста болу және т.б.) екі жылға дейінгі мерзімге сақтау жөнінде өзгертулер енгіздік. Бұдан басқа, дипломда көрсетілген мамандықта жұмыс істемейтін және екінші, бірінші немесе жоғары санаты бар педагог қызметкерлерге дипломда көрсетілген мамандық бойынша емес біліктілік санатын растауға немесе арттыруға мүмкіндік беретін норма орнатылған.

Еңбек кодексіндегі өзгертулерге байланысты келісу комиссиясы рөлінің де артуын атап өткен жөн. Ол 2016 жылдан бастап еңбек дауының тарапы жеке еңбек дауын шешу кезінде сотқа жүгінер алдында міндетті түрде келісу комиссиясының дауын қарау кезеңінен өтуге себепші болды. Осыған орай, әлеуметтік әріптестік туралы облыстық Келісімге және аудандық ұжымдық шарттарға Қосымша келісімге келісу комиссиялары туралы Ереже енгізілді.

Еңбек кодексінде келісу комиссиясын құру тәртібі мен жұмыс өзгешеліктері туралы тек жалпы ерекшеліктер ғана жазылғандықтан, біздің ережеде біз келісу комиссиясы жұмысының барлық жағдайларын қарастыруға тырыстық. Жамбыл облыстық кәсіподақ ұйымы филиалдарының төрағаларымен бірге кәсіподақтың құқықтық қызметінің көмегімен әрбір білім беру ұйымында келісу комиссиялары құрылды. Дегенмен, туындаған еңбек даулары (жұмыстан заңсыз шығару, жалақының дұрыс есептелмеуі және т.б.) бойынша заңды қорытынды беру үшін тиісті біліктіліктері бар мамандардың жоқтығын, сондай-ақ қызметкерлердің жұмыс берушіге тәуелді екенін ескере отырып, біз аудандық (қалалық) білім бөлімдерінің деңгейінде келісу комиссияларын құрдық.Аталған комиссияларға мүшелер ретінде жұмыс берушінің тарапынан тиісті тәжірибелері мен біліктіліктері бар білім бөлімдерінің қызметкерлері және кәсіподақ тарапынан аудандық кәсіподақ комитетінің төрағасы, біздің құқықтық инспектор және тағы бір тәуелсіз кәсіподақ мүшесі сайланды.

2016 жылы құқықтық инспекторлардың қатысуымен аталған аудандық (қалалық) келісу комиссиялары 9 жеке еңбек дауын қарап, оның көпшілігі қарау барысында қызметкерлердің пайдасына шешілді. 2017 жылы келісу комиссиялары 4 жеке еңбек дауын қарады. Келісу комиссияларының деңгейінде шешілмеген даулар құқықтық қызмет заңгерлерінің қатысуымен сот талқылауының барысында оң шешім тапты.

Сонымен қатар, құқықтық қызмет кәсіподақтың барлық қызметін жүзеге асыру жөнінде заңгерлікқолдау көрсетеді. 2014 жылдың соңында заңгерлік қызмет кәсіподақ атауының өзгеруіне байланысты біздің заңды тұлғаны және барлық филиалдарды қайта тіркеу, жаңа редакциядағы Жарғы мен Ережені тіркеу жөнінде тиісті жұмыс жүргізді.

2015 жылы заңды тұлғаның орналасқан жерінің өзгеруіне байланысты, заңды тұлғаның Жарғысы мен филиалдардың Ережелеріне қосымша өзгертулер енгізіліп, Жамбыл облыстық әділет департаментінде аталған өзгертулерді тіркеу жүргізілді.

Тұрақты негізде азаматтық-құқықтық және шаруашылық шарттарын әзірлеу мен келісу жұмыстары жүргізіледі.

Әлеуметтік әріптестіктің құқықтық актілері – келісімдер мен ұжымдық шарттарды әзірлеу және жасау жөніндегі заң қызметінің жұмысын жеке атап өткен жөн.

Соңғы жылдары сала ұйымдарындағы әлеуметтік әріптестік әлеуеті облыстық, аудандық және жергілікті деңгейлерде әлеуметтік-экономикалық және кәсіби мүдделерді қорғау деңгейін арттыруға үнемі әсер ететін фактор ретінде едәуір артты.

Мұнда проблемалар болды және қазір де біз шешімін табуға жұмыстанып отырған проблемалар бар.

Әлеуметтік-еңбек қатынастары мен еңбек дауларын шешудің тыныш сипаты тек әлеуметтік әріптестік қағидаларында мүмкін болуын тәжірибе көрсетіп отыр.

Дегенмен, шешілмеген мәселелер әлі де жеткілікті. Жергілікті жерлерде шешілуі мүмкін туындаған мәселелер біздің түсініктері мол және білікті әлеуметтік әріптестеріміз болуының арқасында жедел түрде шешіледі.

Кәсіподақ қызметіндегі аса маңызды бағыттардың бірі кәсіподақ оқуы болып қалады, оған тікелей кәсіподақтың құқықтық қызметі қатысады.

2013 жылы Жамбыл облыстық кәсіподақ ұйымы кәсіподақ үйірмелері нысанында құқықтық оқытудың инновациялық жүйесін құру туралы шешім қабылдады.

Қазіргі таңда барлық бастауыш кәсіподақ ұйымдарында кәсіподақ үйірмелері құрылған және өз жұмыстарын жасайды. Олардың қызметінің мәні кәсіподақ мүшелерін құқықтық жаппай оқыту шеңберінде еңбек заңнамасының негіздеріне оқыту болып табылады.

Атқару комитетінің шешімі бойынша барлық кәсіподақ ұйымдарында үйірмелер құрылып, оқыту жоспары мен тиісті әдістемелік әдебиеттер әзірленген.

2015 жылдың басынан бері атқару комитетінің шешімі негізінде құқықтық қызмет заңгерлері аудандық комитеттің төрағаларымен және үйірме модераторларымен бірге кәсіподақ мүшелерін оқытуды даярлау мен өткізу жөнінде кәсіподақ үйірмелерінің жұмысына тікелей қатысады.

Кәсіподақ аппаратының жауапты қызметкерлері үйірме жетекшілерін оқытудың негізгі нысандары мен әдістеріне үйрету, оқу жоспарының материалдық бөлімін оқыту жөнінде жұмыс жүргізеді.

Еңбек шарты, еңбек кітапшасы, жұмыс уақыты мен тынығу уақытының режимі, білім саласында жалақыны есептеу сияқты кәсіподақ мүшелерінің еңбек қызметінің неғұрлым маңызды аспектілерін қозғайтын еңбек кодексінің негізгі бөлімдері және еңбек ақы төлеу жүйесі бойынша бірқатар әдістемелік құралдар әзірленді.

Біз облыстық оқу орталығының базасында кәсіподақ жұмысшыларын оқыту жөнінде жұмыс тәжірибесін жалғастырдық. Біздің комитеттің аппарат қызметкерлері тек кәсіподақ органдарының мүшелерін ғана емес, сондай-ақ білім ұйымдарының басшыларын, кадрлық аппарат пен бухгалтерлік қызмет жұмыскерлерін оқытуды көздейтін курстық даярлауды ұйымдастырудың жаңа тәртібін әзірледі.

Құқықтық қызмет жөніндегі жұмыс нәтижелері айқын, және біз әрі қарай заң қызметін дамытып, нығайтуымыз қажет. Бұған қосымша ресурстарды бағыттаған жөн. Шалғай аймақтарда тұратын біздің қызметкерлерді заңгерлік көмекпен қамтамасыз ету үшін бар жағдайды жасап, көрсетілетін заңгерлік қызметтің аясын кеңейту қажет.

**Қазақстандық салалық білім және ғылым**

**қызметкерлерінің Жамбыл облыстық**

**ұйымының төрайымы Г.Орынбаева**